Tänään uutisissa: -
Ongelmia Intian kristityille. Hindunationalistit voittivat vaaleissa.
Vainot ovat jo lisääntyneet.
Miten paljon ne vielä pahenevat?
Lisäksi: Itä-Afrikassa nälänhädän uhka.
Nuoret naiset kärsivät hirveää kaltoinkohtelua perheen taholta.
Miten seurakunta estää sitä?
Ja: Laupeudentyö muuttui taisteluksi elämästä ja kuolemasta.
Verta vuotava kristitty lääkäri lähettää terveisiä perheelleen.
KRISTILLISEN MAAILMAN UUTISET
Hei ja tervetuloa uutisten pariin!
Intian hindujohtoinen BJP-puolue voitti vaalit ylivoimaisesti.
Virkaa tekevä pääministeri Narendra Modi pääsi toiselle kaudelle -
maailman suurimmassa demokratiassa.
Modin puolue voitti parlamentin 542 paikasta 303.
5 vuotta aiemmin se sai 282 paikkaa.
Vainoja Modin 1. kaudella kärsineet kristityt ja muut vähemmistöt -
pelkäävät vainojen kiristyvän.
Tässä on Jeff King, kristillisen ICC-järjestön johtaja.
Miksi hindunationalistinen puolue on Intiassa niin suosittu?
Ensinnäkin nyt suositaan vahvoja johtajia kuten Kiinassa ja Egyptissä.
Toisekseen Intiassa koetaan Pakistanin islaminusko uhkana.
Vaalitulos näytti täpärämmältä. Kashmirissa oli itsemurhapommitus.
Mutta liike on paljon laajempi.
Vaalitulos on reaktiota islamia ja myös kristinuskoa vastaan.
Kristinusko nähdään tärkeimpänä hindujen käännyttäjänä.
Siksi on käännytty hindunationalismiin.
Hindupuolueen noustua valtaan kristittyjen vainot ovat lisääntyneet.
Miten pahoja ne ovat olleet? - Ne ovat pahoja. Keräämme tietoja -
jatkuvasti. Minulla ei ole tässä tilastoja, -
mutta vainot alkoivat lisääntyä selvästi Modin noustua valtaan.
Se ei ole sattumaa.
Modi ja BJP ovat radikaaleja hinduja. He parjaavat kristittyjä.
Kun kristittyjä vastaan on hyökätty, he vaikenevat.
Se viestittää radikaalihinduille, ettei heitä rangaista.
Vainot ovat lisääntyneet ja tulevat pahenemaan.
Ja nyt he saivat ylivoimaisen vaalivoiton.
Luuletko, että seuraavan 5 vuoden aikana kristittyjen tilanne pahenee?
Kyllä nimenomaan. Perusvainot jatkuvat ja lisääntyvät.
Ne kuluttavat seurakuntia ja pastoreita. Kirkkoja suljetaan.
Pelottavampia vielä ovat puheet, -
joiden mukaan -
hindut pyrkivät muuttamaan perustuslakia -
hindulaisemmaksi. Se olisi katastrofi.
Miten seurakunta reagoi vaaleihin? Miten voisimme rukoilla?
Rukoillaan veljien ja sisarten puolesta. He ovat surullisia, eivät yllättyneitä.
Tiesimme Modin voittavan. Ehkä vaalivoiton suuruus yllätti.
Rukoillaan ja kerrotaan evankeliumia. Taistelu on hengellinen.
Intian kansa tarvitsee evankeliumia. Vainotut tarvitsevat suojaa.
Kiitos, Jeff, kun kerroit näkemyksistäsi.
Iranissa poljetaan ihmisoikeuksia.
Etenkin kristittyjä ja muita uskonnollisia vähemmistöjä vainotaan.
Washington D.C:hen kokoontui asiantuntijoita ja poliitikkoja -
kuulemaan Iranin lisääntyvistä taisteluista ei-muslimeja kohtaan.
Siellä oli Iranin vainoista kärsineitä kristittyjä kertomassa elämästään.
Iranin hallitus vangitsi meitä kristillisen uskomme takia.
Meidät uhattiin hirttää islamista luopumisen, jumalanpilkan -
ja kristinuskon levittämisen vuoksi.
Vietimme 259 päivää Teheranin pahamaineisessa vankilassa, -
jossa opimme, miksi Iran luokitellaan kristittyjä ankarasti vainoavaksi maaksi
Kutsuttuina olivat suurlähettiläs Sam Brownback, -
senaattori Ted Cruz ja tri Mike Ansari, -
jonka johdolla Iraniin lähetetään kristillistä ohjelmaa
Ramadan-kuukauden ajan kristityt rukoilevat muslimien puolesta -
ja palvelevat heitä yhteisöissään.
Yksi anglikaanikirkko meni Britanniassa liiallisuuksiin.
Englannin kirkon pappi aikoi pitää ramadan-juhlat kahdessa kirkossa.
Tapahtumaan kuului muslimien rukouskokous.
Papit tarjoutuivat jopa peittämään ristin.
Durhamin hiippakunta kielsi ei-kristilliset menot kirkoissaan.
Euroopassa äänestettiin 26.5. EU-vaaleissa, -
joita on kutsuttu sukupolvemme tärkeimmiksi.
28 Euroopan maata valitsevat 751 paikkaa EU-parlamenttiin.
Uusi kristittyjen puolueiden järjestö haluaa vaikuttaa Brysselissä.
Sen nimi on Euroopan kristillinen poliittinen liike.
Perustaja on Johannes De Jong.
Perustimme kristillisen liikkeen, -
koska olemassa olevissa puolueissa ei ollut kristillistä vaikuttajaa.
Eri maissa on kristillisiä puolueita, -
jotka voivat näyttää vähäpätöisiltä.
Yhdessä voimme kuitenkin saada äänemme paremmin kuuluviin -
EU-tasolla.
De Jongin mukaan EU:n perustivat kristityt -
kristillisen sivilisaation pohjalle.
Seuraavaksi: Kristityt tuovat ruokaa nälkää näkeville -
ja pelastavat nuoria tyttöjä hirveältä kaltoinkohtelulta.
Ihmiset tahtovat tietää, onko heidän elämällään tarkoitus.
CBN kertoo Jumalan suunnitelmasta.
Pat Robertsonin DVD:ltä Suunnitelma kuulet, -
miten löytää Jumalan tarkoitus elämällesi.
Jumalan suunnitelma saa toteutua elämässäsi valtavalla tavalla.
Jumalan tahdossa löydät rauhan, huolenpidon, ilon ja täyteyden.
DVD:llä kerrotaan myös, miten toiset ovat löytäneet tarkoituksen.
Jumala on uskollinen. Me teimme sen, mitä hän käski.
Toivon, että saat kokea Jumalan suunnitelman siunaukset elämässäsi.
Voit hankkia DVD:n "Suunnitelma" puhelimitse tai netin kautta.
Lapsena uskoit jokaisen kuulemasi kertomuksen.
Maailma oli täynnä loppumattomia mahdollisuuksia.
Mitä kertomuksia maailman orvot ja vaarassa olevat lapset uskovat?
Vain Raamatussa on kertomus, johon kannattaa uskoa.
Jokaisella lapsella tulisi olla mahdollisuus unelmoida -
ja mahdollisuus muuttaa haasteita mahdollisuuksiksi.
Jumalan lupausten avulla hekin voivat löytää paikkansa.
Heillä on koko elämä edessä.
Maailma on täynnä mahdollisuuksia.
He etsivät kertomusta, johon uskoa. Me kerromme sen heille.
Tuletko mukaan työhön?
Tervetuloa uutisten pariin. Nigeriassa aseistetut miehet kaappasivat -
pastorin ja 16 muuta kristittyä tällä viikolla. Yksi sai surmansa.
Välikohtaus tapahtui Igabin alueella Kadunan osavaltiossa.
Pastori Zakariah Ido ja 16 evankelisen kirkon jäsentä kaapattiin -
varhain sunnuntaiaamuna.
Silminnäkijän mukaan 20-30 aseistettua fulani-heimon radikaalia, -
pääasiassa muslimeja, hyökkäsivät ison kuorotapahtuman aikana.
Kirkko tekee lähetystyötä ja on kasvanut voimakkaasti -
jopa 400 prosentilla eri paikkakunnilla viime vuosina.
Sieppaajat vaativat 15 miljoonaa nairaa, noin 37000 euroa.
Seurakunnan johtajat pystyvät hankkimaan vain 2500 euroa.
Poliisiin ei ole otettu yhteyttä, koska se ei ole ennenkään auttanut.
Pastori Bala Ido sanoi: "Me rukoilemme ja toimimme itse.
Uskomme Jumalan voimaan."
Ankara kuivuus on aiheuttanut Pohjois-Keniassa puutetta ruuasta.
Satojatuhansia uhkaa nälkäkuolema.
Avustustyöntekijät jakavat ruokaa, mutta kaikkia apu ei tavoita.
Alueella on paljon avustusjärjestöjä. CBN kaivaa kaivoja.
CBN:n kirjeenvaihtaja Gary Lane on juuri palannut Pohjois-Keniasta.
Kerro siellä tapahtuvasta avustustyöstä.
Apu on menossa Turkana-maakunnan turkanoille.
Siellä on noin 350 000 turkanaa. Alue on autiomaata.
Siellä ei ole paljon syötävää. Ihmiset syövät palmunsiemeniä.
Olin siellä kansainvälisen avustusjärjestön mukana -
viemässä ihmisille ruokaa.
Siinä poimitaan säkeistä pudonnutta viljaa hiekasta, -
koska nälkä on niin kova. Autamme heitä siivilöimään ne hiekasta.
Jaoimme avustusta kolmesti. 500 ihmistä sai ruokaa.
Annoimme heille ruuan lisäksi myös hengellistä evästä.
Jotkut rukoilivat ihmisten puolesta.
He kysyivät, mihin ongelmiin turkanat tarvitsivat apua.
CBN kaivaa alueelle kaivoja.
Eräs pariskunta käveli 11 km edestakaisin hakeakseen vettä, -
joka osoittautui likaiseksi.
Siellä on meneillään toinenkin kriisi. Nuoria tyttöjä silvotaan.
Miten seurakunta heitä auttaa?
Sitä tapahtuu maasai-kansan keskuudessa.
Heitä on 2 prosenttia väestöstä. Keniassa on 70 etnistä ryhmää.
12-14 -vuotiailta Maasai-tytöiltä silvotaan sukuelimet.
Naisia ja tyttöjä pidetään siellä omaisuutena.
Heitä myydään myös seksiorjiksi.
Tämän tytön ei tarvinnut suostua pakkoavioliittoon.
Isä yritti myydä häntä parin lehmän hinnalla.
Tyttö ei halunnut mennä naimisiin vanhan miehen kanssa.
Tyttöjä pyritään pelastamaan sukuelinten silpomiselta -
ja pakkoavioliitoilta.
Autamme heitä myös turvapaikkaan, -
koska he tarvitsevat sellaisen.
Sait tavata myös Sam Childersin, "konekiväärisaarnaajan".
Tapasin hänet Ugandassa. Sam on ollut ystävämme jo vuosia.
Hän tekee konekiväärisaarnaajasta toista elokuvaa.
Ensimmäisestä elokuvastaan hän sai 30 miljoonaa dollaria, -
jotka hän on käyttänyt palvelutyöhönsä -
sekä Sudanin ja Ugandan lastenkoteihin.
Haluamme palata haastattelemaan häntä. - Kiitos tästä.
Tulossa: Väkijoukot hyökkäsivät lähetyslääkärin kimppuun Haitilla.
Henkitoreissaan hän jätti viestin vaimolleen ja lapsilleen.
Kuulemme asiasta kohta lisää.
Kyse on kilpailusta. - Keräsin paineita, ja ihmisillä oli odotuksia.
Kyse on voittamisesta. - Sanomme aina: jatka harjoittelua!
Kyse on loppuun asti menemisestä.
Isänä tehtäväni on johtaa ja olla paras mahdollinen aviomies ja isä.
Shawn Brownin ohjelma CBN:n uutiskanavalla.
Hei, Superkirjan ystävät! Tässä teille jotain uutta kivaa!
Uusi Superkirja-raamattusovellus on täynnä pelejä, tekemistä -
ja Superkirjan jaksoja, joita voit katsoa ilmaiseksi. Voi ei!
Lisäksi kysymyksiä ja vastauksia Raamatusta sekä hauska hartauskirja.
Ja helposti ymmärrettävä Raamattu.
Voit luoda oman Superkirja-hahmosi.
Anteeksi! Olen pahoillani! Sori! Auts! - Teetkö meistä pilaa?
Ansaitse superpisteitä ja voita palkintoja päivittäin. Ja paljon muuta!
Aika palata seikkailujeni pariin. Nähdään pian!
Ilmaisen sovelluksen voi ladata sovelluskaupoista.
Miten voit löytää Jumalan suunnitelman elämääsi varten?
"Suunnitelma" -DVD:llä on 8 avainta Jumalan tahdon ymmärtämiseen: -
Miten voi seurata Jumalan suunnitelmaa?
Mistä tunnistaa johdatuksen? Miten vapautua hengellisestä sokeudesta?
Jumala tahtoo antaa sinulle tulevaisuuden ja toivon.
DVD:n voi hankkia puhelimitse tai CBN:n sivuilta.
Mitä syvempi on pimeys, -
sitä kirkkaammin loistaa valo.
Kristillisiä uutisia englanniksi.
Vaihda näkökulmaa. Faithwire.com.
Köyhässä Haitissa tarvitaan kipeästi apua.
Väkivaltaisuudet ovat kuitenkin vaarana avustusryhmien työlle.
Mellakoitsijat väijyivät Haitilla lähetysmatkalla ollutta ryhmää.
Chuck Holton sanoo, että he ovat kiitollisia päästyään pakoon.
Venezuelan talouden syöksyttyä laskuun naapurimaatkin kärsivät.
Haiti ei saa enää edullista öljyä Venezuelasta.
Polttoaineen hinta on kaksinkertaistunut.
Haitissa poltetaan renkaita ja tukitaan teitä.
Mellakoissa kuoli 70 ihmistä.
Myös jengien väkivaltaisuus on lisääntynyt. Tietyille alueille -
ei kannata mennä poliisinkaan.
Nämä lähetystyöntekijät tulivat rakentamaan monitoimikeskusta.
He joutuivat vaikeuksiin heti matkansa alkuvaiheessa.
4 tunnin ajomatkan päässä Port au Princestä kohtasimme jengin, -
joka pysäytti ajoneuvoja. Me olimme ensimmäiset ja ainoat.
Olen käynyt siellä parisataa kertaa ilman ongelmia.
Eli tapaus oli harvinainen eikä meille ollut koskaan sattunut sellaista.
Huolestuttavinta oli, että jengiläisillä oli aseita.
Kuorma-automme kimppuun alkoi vyöryä aseistettuja miehiä.
He yrittivät päästä sisään rikkomalla autojen ikkunat.
He nousivat konepellin päälle ja katolle ryöstämään matkatavaraa.
Eräällä aseistetulla miehellä oli kasvoissaan kaksi valkoista juovaa, -
joista tuli mieleen voodoo.
Erään mutkan takana tie oli poikki. Esteenä oli palavia renkaita ja roinaa.
Siellä oli yli sata aseistettua ihmistä.
Lähestyessämme he alkoivat ampua ilmaan.
Luulin, että kuolemme.
Toista autoa ajoi Drew Pasler lääkäri Doug Burbellan kanssa.
Kun lähestyimme, Doug pyysi minua hidastamaan vauhtia.
Tien sivusta alkoi virrata väkeä, joka kävi edellä ajavan auton kimppuun.
Kun näin kiväärin, luulin, että meidät teloitetaan.
Kun aloin kiireesti peruuttaa, he alkoivat ampumaan meitä kohti.
Kun auto vahingoittui luodeista, rosvot saivat sen pian valtaansa.
Vieressä olevalla motoristilla oli konepistooli. Takaikkuna särkyi.
Sitten Doug huusi: "Minä kuolen! Minuun osui!"
Jengi tyhjensi molemmat autot. Tilanne huononi.
Näin, miten Dougin kasvot olivat veren peitossa.
Näin kaksi haavaa. Ehkä niitä oli enemmänkin, koska verta oli paljon.
Ampuja osoitti kiväärillään tri Burbellan päätä.
Mutta sitten tapahtui jotain erikoista.
Rosvot olivat ottaneet laukkuni ja matkapuhelimeni.
Yhtäkkiä eteeni tupsahti mies moottoripyörän selässä.
Hän katsoi minuun ja sanoi: "Älä hätäile. Asia järjestyy."
Hän puhui rauhallisesti täydellistä englantia ilman korostusta.
Kun hän sanoi pari sanaa kreoliksi, roistot pysähtyivät.
Tilanne muuttui kokonaan. Väkijoukko perääntyi.
En tiedä, mitä he näkivät, mutta tilanne laukesi.
Mutta Doug Burbella oli kuolemaisillaan.
Luulimme luodin osuneen elintärkeisiin elimiin.
Emme kuitenkaan voineet tehdä mitään.
Paluumatkalla Doug oli tajuttomuuden rajamailla.
Hän sanoi: "En selviä. Voisiko joku kirjata ylös viimeiset sanani."
Kulta, haluan sanoa, että rakastan sinua ja Michaelia.
Michael, ala lentäjäksi. Älä luovu siitä unelmasta. Elä Herralle.
Kun Doug pääsi lähtemään ambulanssikoneella, -
hänet tuotiin Floridaan.
Lääkärit ja hoitajat, jotka poistivat hänestä luoteja ja niiden osia, -
sanoivat, että Dougin henkiinjäänti oli jo ihme.
En sanonut paljon, mutta halusin sanoa jotain.
Doug haluaa ihmisten oppivan jotain hänen koettelemuksestaan.
Jos Jumala pystyi varjelemaan minua menettämästä toimintakykyäni, -
sinunkin ongelmasi ovat Jumalalle yhtä pieniä.
Jumala teki minulle ihmeen.
Jos Jumala voi varjella murhenäytelmässä näin, -
sinunkin ongelmasi on Jumalalle yhtä pieni.
Jumala kantaa sinut tilanteen läpi.
Chuck Holton, CBN, Delray Beach, Florida.
Istuin ihan tuolin laidalla. - Uskomaton kertomus.
Näkiköhän rosvojoukko enkelin? - Niin varmaan.
Tilanne laukesi aivan yhtäkkiä. - Uskomatonta.
Tri Burbella on sittemmin päässyt sairaalasta.
Hänen uskotaan toipuvan kokonaan. Hän aikoo palata pian Haitille.
Yksi kaveri oli ollut siellä parisataa kertaa. Kovia jätkiä.
Palaamme kohta.
CBN-uutiset voi ladata sovelluskaupasta.
Ihmisten katsoessa ulkopuolelta Lähi-idässä kamppaillaan.
Jerusalem Dateline kertoo tarkemmin.
Arkeologit puhuvat Israelissa Temppelivuorta koskevasta löydöstä.
Chris Mitchell kertoo Raamatun pohjalta Israelin tapahtumista.
Se, mikä saa alkunsa Israelista, päätyy myös muualle.
Katso englanniksi Jerusalemin uutiset CBN:n sivuilta.
Lastentyössämme huolehditaan vaarassa olevista lapsista.
Autamme perheitä pysymään yhdessä.
Tuemme yhteisöjä kautta maailman.
Teemme työtä yli 60 maassa. Sinun avullasi voimme tehdä enemmän.
Afrikkalainen sananlasku toteaa: -
Jos haluat juosta lujaa, juokse yksin.
Jos haluat juosta kauas, juokse toisten kanssa.
Me haluamme juosta kauas ja saavuttaa paljon orpolapsia.
Emme tahdo juosta yksin.
Haluamme muuttaa maailmaa lapsi, perhe ja yhteisö kerrallaan.
Tuletko mukaan?
Koulutus, ravinto, opetuslapseus, yhteisöjen muutos, -
perheistä huolehtiminen, ihmiskaupan estäminen, toivoa, rakkautta.
Nämä pastorit julistavat evankeliumia uudella rohkealla tavalla.
Olen Roberto Torres-Cedillo. Tule kuuntelemaan uutta sukupolvea.
VOIDELTUJA, PELOTTOMIA.
Saat nähdä, miten Jumala muuttaa sukupolven
CBN:n sivuilta ja Facebookissa.
Mitä syvempi on pimeys, sitä kirkkaammin loistaa valo.
Kristillisiä uutisia englanniksi.
Vaihda näkökulmaa. Faithwire.com.
Tervetuloa taas!
Jerusalemissa heitettiin palopommeja kristilliseen TV-studioon.
Daystarin uusi studio tuhoutui, mutta tietoverkko korjataan.
Tulipalo alkoi varhain lauantaiaamuna tuhopolttajan iskusta.
Daystar oli remontoimassa Jerusalemin studiotaan, -
josta näkyy Siionin vuorelle ja Temppelivuorelle.
Tuli tuhosi uuden rakennuksen sekä paljon vanhasta.
Studion ohjaamo on kokonaan tuhoutunut.
Rakennusmestari Dave Sharett näytti meille syntyneet vahingot.
Kuvasimme täältä. Tuolla oli neljä kameraa.
Marcus ja Joni haastattelivat tässä. Takana näkyi upea maisema.
Vasemmalla on studio ennen iskua, oikealla sen jälkeen.
Olemme Daystarin uudella studiolla Jerusalemissa.
Marcus ja Joni Lamb vihkivät studion käyttöön maaliskuussa 2011.
Daystar on suuri kristillinen televisioverkko.
Sen ohjelmat näkyvät yli 200 maassa 700 miljoonalle katsojalle.
Daystar oli Jerusalemin studion remontin loppusuoralla.
Asensimme sähköt ja pystytimme seinät.
Takaraja oli 1.6. Sitten tapahtui tämä isku.
Sharett uskoo Jumalan toimivan tuhon keskelläkin.
Uskon, että Jumalalla on tässä jokin tarkoitus. Ainakin hän korjaa tuhon.
Rakennus nousee vielä tuhkasta julistamaan Jumalan kunniaa.
Daystar aikoo jatkaa toimintaansa Jerusalemissa -
ja pyytää, että rukoilisimme Jumalan varjelusta.
Chris Mitchell, CBN, Jerusalem.
Kiitos Herralle, ettei kukaan loukkaantunut.
Siunausta teille!
Suomennos: Annamari Kortelainen